**דף עבודה: יעקב בין שתי נשים – השוואה בין רחל ובין לאה**

1. מראה חיצוני

**"וְעֵינֵי לֵאָה רַכּוֹת"** (פסוק יז) – מהן עיניים רכות לדעתכם?

קראו את פירוש הרב שטיינזלץ ואת פירוש רד"ק וענו על השאלות המובאות אחרי הפירושים:

הרב שטיינזלץ

**וְעֵינֵי לֵאָה רַכּוֹת -** דבר-מה בעיניה היה פגום, ייתכן שעיניה היו רגישות, ואולי משום כך לא יצאה למרעה. ייתכן שעיניה היו כחולות, ועיניים כחולות נחשבו כרגישות יותר לאור השמש. **וְרָחֵל הָיְתָה יְפַת תֹּאַר,** יפה מבחינת פרטי המראה שלה **וִיפַת מַרְאֶה,** מבחינת המראה הכללי שלה. יופיה היה מושלם.

רד"ק

**"וְעֵינֵי לֵאָה רַכּוֹת" - יפת תואר היתה אלא שעיניה היו רכות ודומעות, אבל "רָחֵל הָיְתָה יְפַת תֹּאַר וִיפַת מַרְאֶה" - בלא שום מום.**

1. כיצד מסביר כל פרשן את הביטוי 'עיניים רכות'?
2. כיצד מסבירים הפרשנים את ההבדל בין המראה החיצוני של לאה למראה החיצוני של רחל?
3. חשבו על אפשרות פרשנית נוספת לביטוי 'עיניים רכות' שאינה בהכרח שלילית.
4. נסו למצוא בכתוב תימוכין לכך שכאן הביטוי 'עיניים רכות' הוא בעל משמעות שלילית?
5. פוריות

קראו את פסוקים לא-לה וכן את פסוק א בפרק ל וענו:

1. מהו השינוי שמתרחש עם השנים ביחסו של יעקב ללאה ולרחל? מה מביא לשינוי זה?
2. מה משותף למדרשי השם של שלושת בניה הראשונים של לאה? מהן התחושות שלאה מבטאת במדרשי השם האלה?
3. על איזה שינוי בתחושותיה של לאה עשוי להצביע שמו של יהודה בהשוואה לשלושת השמות הראשונים?

להלן תשובות לדף העבודה: יעקב בין שתי נשים – השוואה בין רחל ללאה לשימוש המורה:

1. א. כיצד מסביר כל פרשן את הביטוי 'עיניים רכות'?

הרב שטיינזלץ: בעיניה הייתה רגישות שנחשבה לפגם. רד"ק: עיניים שמרבות לדמוע.

ב. כיצד מסבירים הפרשנים את ההבדל בין המראה החיצוני של לאה למראה החיצוני של רחל? שניהם מסבירים שההבדל הוא שיופיה של רחל היה מושלם לעומת יופייה של לאה שהיה בו פגם ולא היה שלם.

ג. חשבו על אפשרות פרשנית נוספת לביטוי 'עיניים רכות', שאינה בהכרח שלילית.

לדוגמה: עיניים שמביעות רוך, עיניים אמפתיות, עיניים עדינות.

ד. נסו למצוא בכתוב תימוכין לכך שכאן הביטוי 'עיניים רכות' הוא בעל משמעות שלילית?

ההנגדה בין רחל ללאה: **"וְרָחֵל הָיְתָה"** – וי"ו הניגוד.

1. פוריות

קראו את פסוקים לא-לה וכן את פסוק א בפרק ל וענו:

1. מהו השינוי שמתרחש עם השנים ביחסו של יעקב ללאה ולרחל? מה מביא לשינוי זה? בהתחלה יעקב אוהב את רחל ושונא את לאה, אך לאחר שלאה יולדת ארבעה בנים ורחל עדיין עקרה, רחל מקנאה בלאה.
2. מה משותף למדרשי השם של שלושת בניה הראשונים של לאה? מהן התחושות שלאה מבטאת במדרשי השם האלה? כולם מביעים תקווה של לאה לקבל את אהבתו של יעקב – **"יֶאֱהָבַנִי", "כִּי שְׂנוּאָה אָנֹכִי", "יִלָּוֶה אִישִׁי אֵלַי".**
3. על איזה שינוי בתחושותיה של לאה עשוי להצביע שמו של יהודה בהשוואה לשלושת השמות הראשונים? לאה מחליטה להפנות את המבט למה שיש לה, ולהכיר תודה לה', ולא לעסוק בהיותה שנואה. אולי כי כבר זכתה באהבתו ואולי די לה בארבעת בניה.